[image: image1.png])

xm@%/

%ME
T

VT

s
i

il

I
e

ﬁ‘

unite tor
arcren

@
=



[image: image2.jpg]




TLAČOVÁ SPRÁVA 






        

Linka detskej istoty pri SV UNICEF
Bratislava, 24. máj 2010
Linka 116 000 pre nezvestné deti                                                                         

25. máj – Medzinárodný deň nezvestných detí
Každoročne si 25. mája pripomíname Medzinárodný deň nezvestných detí. 

Pripomíname si smutné príbehy detí, ktoré sa nevrátili domov, a hoci sú odídené, unesené a stratené, nezabudlo sa na ne.
Policajné štatistiky sú alarmujúce. Len v minulom roku bolo na Slovensku nezvestných až 1549 detí a mladých ľudí do 18 rokov.
Za každým číslom je jeden príbeh.
Keď sa stratí dieťa, začína sa hra o čas. S plynúcim časom sa šanca na nájdenie dieťaťa znižuje a naopak zvyšuje sa riziko, že sa dieťa ocitne v nebezpečenstve, ktorého následky si môže niesť po celý život alebo ktoré môže jeho život priamo ohroziť. Preto hľadanie strateného dieťaťa nie je dnes nikde na svete už len záležitosťou štátnych orgánov. Pomáhajú mimovládne organizácie, obchodné a súkromné spoločnosti, zapája sa  verejnosť.
Na Slovensku sa tejto téme venuje Linka detskej istoty pri SV UNICEF, ktorá v roku 2006 zahájila projekt „Hľadané deti“ v spolupráci s Policajným zborom Slovenskej republiky, Spoločnosťou Tesco Stores Slovensko a OZ Hope – pomoc nezvestným. Linka detskej istoty pri SV UNICEF prevádzkuje od 1.1.2009 linku 116 000. Číslo 116 000 poskytuje v rámci Európy bezpečnostnú sieť pre deti a rodičov cestujúcich na dovolenku, za prácou alebo z iných dôvodov. Operátor linky 116 000 bude schopný poskytnúť pomoc v národnom jazyku a v angličtine. Momentálne rovnaká linka funguje v 11 členských štátoch EÚ: Belgicko, Francúzsko, Grécko, Holandsko, Maďarsko, Poľsko, Portugalsko, Rumunsko, Slovensko a Taliansko, Dánsko. 

V Európe bez hraníc sa dieťa stratené v jednej krajine, môže ocitnúť v inej krajine veľmi ľahko. Jednoduchší pohyb osôb, vyššia dostupnosť informačno-komunikačných technológií vytvára zároveň aj nové riziká, na ktoré je nutné reagovať a na medzinárodnej úrovni vytvárať efektívne nástroje ako dostať stratené dieťa do bezpečia. Linka detskej istoty pri SV UNICEF sa v roku 2008 stala členom medzinárodnej organizácie Missing Children Europe. Táto organizácia združuje 24 mimovládnych organizácií, ktoré pôsobia v 16 členských štátoch EU a v Švajčiarsku. Každá z nich je aktívna v prevencii a ponúka pomoc nezvestným a/alebo sexuálne zneužívaným deťom a ich rodinám. Cieľom spoločných aktivít členských organizácií, ktoré Missing Children Europe zastrešuje, je zvyšovať povedomie verejnosti a zároveň vyzývať politikov na prijatie a plnú implementáciu legislatívy na ochranu obetí v prípade nezvestnosti a sexuálneho zneužívania detí.
SMS zbierka na pomoc Hľadaným deťom

Aktivity na pomoc hľadaným deťom môže verejnosť podporiť zaslaním prázdnej SMS správy na číslo 850 v sieti všetkých mobilných operátorov (Orange Slovensko, T-Mobile Slovensko a Telefónica O2 Slovakia).
UNICEF 
Detský fond UNICEF bol založený v roku 1946 a hoci patrí medzi agentúry OSN, nie je, ani nikdy nebol financovaný z fondov OSN, ani nemá pridelenú pevnú rozpočtovú položku zo štátneho rozpočtu. Organizácia je financovaná z čisto dobrovoľných príspevkov jednotlivcov, firiem a ďalších podporovateľov. 

UNICEF propaguje a ochraňuje práva detí na celom svete, dohliada na ich dodržiavanie v zmysle Dohovoru o právach dieťaťa a pomáha deťom v rozvojových krajinách prežiť a rozvíjať sa, od raného detstva cez obdobie dospievania. Zaisťuje zdravie a výživu detí, preventívne programy, núdzové dodávky liekov, vakcíny do rozvojových krajín, pitnú vodu, sanitáciu, základné vzdelanie, ochranu detí pred násilím, vykorisťovaním a AIDS. UNICEF je najväčším dodávateľom vakcín do rozvojových krajín a v roku 1965 získal Nobelovu cenu mieru za milióny zachránených detských životov. 

Okrem práce v teréne v rozvojových krajinách a práce národných výborov, UNICEF sústreďuje a publikuje údaje o stave detí sveta (najmä prostredníctvom svojho výskumného centra Innocenti Research Centre) a spracúva podklady pre kvalifikované rozhodnutia vlád jednotlivých krajín. www.unicef.org 

Slovenský výbor pre UNICEF je autonómnou mimovládnou organizáciou, ktorá je s centrálou UNICEF spojená akreditačnou dohodou. UNICEF Slovensko zbiera financie na pomoc deťom v rozvojových krajinách a usiluje o implementáciu Dohovoru o právach dieťaťa. www.unicef.sk / www.priateliadeti.sk 
Linka detskej istoty pri SV UNICEF 116 111
je národným projektom organizácie UNICEF Slovensko od roku 1996. Linka detskej istoty pri SV UNICEF 116 111 je prvou telefonickou linkou špecializovanou na problematiku detí a mládeže v SR. Ako jediná detská poradenská linka pracuje v nepretržitej prevádzke vrátane víkendov a sviatkov, je bezplatná, anonymná a odborne garantovaná. Jej hlavným cieľom je možnosť okamžitého telefonického kontaktu dieťaťa pri potrebe komunikácie alebo konkrétnej pomoci v krízovej alebo stresujúcej situácii. Rozhovor vedie odborník, schopný kvalifikovane usmerniť dialóg a poskytnúť dieťaťu vhodné informácie. www.unicef.sk/ldi
116 111 – Poradenská Linka detskej istoty pri SV UNICEF pre všetky deti na Slovensku

116 000 – Linka pre nezvestné deti - európske číslo sociálneho významu pre deti a rodičov cestujúcich na dovolenku, za prácou alebo z iných dôvodov

V prípade záujmu o bližšie informácie sa môžete obrátiť na Linku detskej istoty pri SV UNICEF – ldi@ldi.sk, 

